Številka: 478-408/2019

Datum: 29. 4. 2020

**MESTNI SVET**

**MESTNE OBČINE PTUJ**

**ZADEVA:**

**NASLOV:**

**PRIPRAVIL:**

**PRAVNA**

**PODLAGA:**

**POROČEVALEC:**

**PRISTOJNO**

**DELOVNO TELO:**

**PREDLOG**

**SKLEPA:**

Predlog za obravnavo na 16. redni seji Mestnega sveta Mestne občine Ptuj

**Predlog Sklepa o prodaji nepremičnine katastrska občina 400 Ptuj parcela 681/3**

Oddelek za gospodarske dejavnosti

Nina Majcen Ogrizek, višja svetovalka

23. člen Statuta Mestne občine Ptuj (Uradni vestnik Mestne občine Ptuj, št. 9/07) in 76. člen Poslovnika Mestnega sveta Mestne občine Ptuj (Uradni vestnik Mestne občine Ptuj, št. 12/07, 1/09, 2/14, 7/15, 9/17 in 7/19)

Andrej Trunk, vodja Oddelka za gospodarske dejavnosti

Nina Majcen Ogrizek, višja svetovalka na Oddelku za gospodarske dejavnosti

Odbor za gospodarstvo, Odbor za okolje in prostor ter gospodarsko infrastrukturo, Odbor za finance

Mestni svet Mestne občine Ptuj sprejme predlog Sklepa o prodaji nepremičnine katastrska občina 400 Ptuj parcela 681/3 v predloženem besedilu.

**Nuška GAJŠEK,**

**županja Mestne občine Ptuj**

Priloge:

* predlog sklepa z obrazložitvijo

PREDLOG

maj 2020

Na podlagi 12. člena Statuta Mestne občine Ptuj (Uradni vestnik Mestne občine Ptuj, št. 9/07) je Mestni svet Mestne občine Ptuj, na \_\_\_ seji, dne \_\_\_, sprejel naslednji

**S K L E P**

Proda se nepremičnina katastrska občina 400 Ptuj parcela 681/3 (ID 741845), v površini 45 m2.

Izhodiščna vrednost nepremičnine znaša 1.125,00 EUR. V vrednosti ni zajet davek.

Prodaja navedene nepremičnine se v skladu s 54. členom Zakona o stvarnem premoženju države in samoupravnih lokalnih skupnosti opravi po metodi neposredne pogodbe.

Ta sklep prične veljati z dnem sprejema na Mestnem svetu Mestne občine Ptuj.

Številka: 478-408/2019

Datum:

O b r a z l o ž i t e v :

**a.) Pravna podlaga:**

Predlagana prodaja se bo izvedla v skladu z določili Zakona o stvarnem premoženju države in samoupravnih lokalnih skupnosti (Uradni list RS, št. 11/18 in 79/18) in Uredbe o stvarnem premoženju države in samoupravnih lokalnih skupnosti (Uradni list RS, št. 31/18) po metodi neposredne pogodbe. Navedena nepremičnina se bo prodala na podlagi Načrta ravnanja z nepremičnim premoženjem Mestne občine Ptuj za leto 2020. Gradivo je predhodno obravnavala Komisija za ravnanje s stvarnim premoženjem Mestne občine Ptuj.

**b.) Predmet in obseg stvarnega premoženja:**

* Nepremičnina v katastrski občini 400 Ptuj parcela 681/3, v izmeri 45 m2.
* Nepremičnina se nahaja v območju stavbnih zemljišč, in sicer v območju stanovanjskih površin; EUP: PA02.



* Prostorski izvedbeni akt: sprejet OPN
* Parcela se nahaja v območju varstva kulturne dediščine z oznako EŠD:9155 Arheološko območje na levem bregu reke Drave in kulturne dediščine z oznako EŠD: 9277 Arheološko območje Panorama, ki je zavarovano z Odlokom o razglasitvi nepremičnin kulturnih in zgodovinskih spomenikov na območju občine Ptuj (Uradni vestnik občin Ormož in Ptuj, št. 35/89, Uradni vestnik Mestne občine Ptuj, št. 1/08, 7/09, 9/10, 12/10).
* V naravi nepremičnina predstavlja del sosednje nepremičnine katastrska občina 400 Ptuj parcela 680, ki je v zasebni lasti.
* Nepremičnina bo prodana po načelu videno kupljeno. Kupec bo s sklenitvijo pogodbe izrecno potrdil, da je seznanjen z dejanskim in pravnim stanjem predmetne nepremičnine, zato iz tega naslova zoper prodajalko ne bo mogel uveljavljati nobenih zahtevkov.

**c.) Pravni pregled stanja stvarnega premoženja:**

Pri navedeni nepremičnini je na dan vpogleda v zemljiško knjigo (30.4.2020) vpisna družbena lastnina ceste v splošni rabi. Mestni svet Mestne občine Ptuj je na 2. dopisni seji, od 20. do 22. marca 2020, sprejel Sklep o ukinitvi statusa grajenega javnega dobra na nepremičnini katastrska občina 400 Ptuj parcela 681/3. Odločba občinske uprave, na osnovi katere se bo uredilo zemljiškoknjižno stanje nepremičnine tako, da bo vpisano lastništvo Mestne občine Ptuj, bo izdana po prenehanju veljavnosti ukrepov, določenih z Zakonom o začasnih ukrepih v zvezi s sodnimi, upravnimi in drugimi javnopravnimi zadevami za obvladovanje širjenja nalezljive bolezni SARS-CoV-2 (COVID-19) (Ur. list RS 36/2020). Po ureditvi zemljiškoknjižnega stanja nepremičnine bo pričet postopek prodaje predmetne nepremičnine po metodi neposredne pogodbe.

Pri predmetni nepremičnini ni vpisana nobena pravica ali pravno dejstvo, ki omejuje lastninsko pravico na nepremičnini.

**č.) Ocenitev stvarnega premoženja:**

Komisije za ravnanje s stvarnim premoženjem Mestne občine Ptuj je sklenila, da se pri razpolaganju s predmetno nepremičnino upošteva vrednost, po kateri se je odsvojilo primerljive nepremičnine.

V skladu z navedenim tako izhodiščna vrednost nepremičnine katastrska občina 400 Ptuj parcela 681/3 znaša 1.125,00 EUR (25,00 EUR/m2).

**d.) Stroški pravnega posla:**

Kupec prevzame stroške davka na promet nepremičnin, stroške notarskih storitev ter stroške vknjižbe lastninske pravice na svoje ime in v svojo korist v zemljiški knjigi.

Na podlagi navedenega mestnemu svetu predlagam obravnavo in sprejem sklepa v predloženem besedilu.

Pripravila: Nuška GAJŠEK,

Nina M. Ogrizek županja Mestne občine Ptuj